Jiro sy Rano Malagasy

Ny Jiro sy Rano Malagasy (izay hafohezina amin'ny hoe JIRAMA na Jirama) dia orinasam-pajakana mamokara aratra sy rano eto Madagasikara. Ao Antananarivo no misy ny foibeny. Mahatratra any amin'ny 340 000 any ho any ny mpanjifa aratra ao aminy izay miparitaka amin'ny toerana miisa 114, ary miisa 65 ny ivontoeran'ny mpanijara rano. An' ny fitondram-panjakana malagasy manontolo ny vola miasa ao amin'ny Jirama. Mihoatra ny 1 500 000 tapitrisa  Ariary (350 tapitrisa €) ny trosan’ ilay orinasa tamin' ny taona 2024"Société d'Etat - La Jirama planifie le paiement de ses dettes", www.lexpress.mg. Tamin' ny taona 2007 izy dia nampiasa vola mitentina 274,88 lavitrisa Ariary.

 Tantara 
Tamin' ny 17 Ôktôbra 1975 no niorenan'ny Jirama tamin'ny fampivondronana ny orinasa Société Malagasy des Eaux et Electricité sy Société des Energies de Madagascar. Hatramin' izay ka hatramin' ny 1999, io no hany orinasam-panjakana mpamokatra angovon' aratra ho an' ny daholobe ao amin' ilay firenena. Taorian' ny taona 1999 dia nihazona ny fanaovany ampihimamba ny Jirama teo amin' ny tambajotra fampitana sy ny fanapariahana"Historique " [Arsiva], Jirama.mg.

Tamin' ny taona 2008, noho ny nananganana tobim-pamokarana herinaratra tao Mandroseza, dia afaka nanome angovo ny mpanjifa 2000 fanampiny tao Antananarivo ny Jirama"2 000 nouveaux branchements électriques à effectuer" [Arsiva], Madagascar-tribune.com, (7 juin 2008) saingy mbola nitohy ny tsy fahampiana"Coupure d'électricité : la Jirama annonce un retour à la normale en fin de semaine " [Arsiva], (6 juin 2023), www.madagascar-tribune.com. Araka ny tatitry ny Tahirim-Bola Iraisam-Pirenena nivoaka tamin' ny Marsa 2018, dia vesatra lehibe ho an' ny toekarena malagasy ny fahasahiranana ara-bola ao amin' ny JiramaNelly Fualdes, "Madagascar : la Jirama, le fardeau des finances publiques ?" [Arsiva], Jeuneafrique.com (28 mars 2018).

Tamin'ny volana Jona 2018 no nikasa ny hanarenana ny tambajotran-jirony ny Jirama, saingy tamin' ny taona 2023 dia mbola sahirana ny orinasa"Madagascar: JIRAMA to rehabilitate its electricity distribution networks" [Arsiva], Esi-africa.com (17 août 2018)"Le Matin de Madagascar: Panne générale à Mahajanga - Jirama ne cesse de se dégrader" [Arsiva], www.matin.mg. Tamin' ny volana Desambra 2022 dia nisy trangan-kolikoly vaovao niseho"Madagascar : une affaire de détournements de fonds secoue la compagnie nationale d'électricité" [Arsiva] (01 desambra 2022), www.rfi.fr ary nandritra ny taona 2020 hatramin' ny 2022 dia nitombo hatrany ny fatiantoka, raha 2,520 lavitrisa Ariary izany, ka lasa 3,353 lavitrisa Ariary"Jirama : lourds passifs pour l'exercice 2022" [Arsiva], lexpress.mg.

 Asa sahaniny 
Ao Antananarivo no misy ny foiben'ny Jirama izay mamatsy mpanjifa herinaratra miisa 340 000 amin' ny faritra 114 sy foibe famatsian-drano 65. An' ny fitondram-panjakana malagasy manontolo ny Jirama.

 Tobim-pamokarana herinaratra 

 Tobim-pamokarana herinaratra Tanambao Verrerie, 18 MW, mandeha amin'ny masoandro sy solika ao, ao Toamasina
 Tobim-pamokarana herinaratra Antelomita, 8,4 MW, amin' ny alalan' ny angovon-drano, ao Anjeva Gara
 Tobim-pamokarana herinaratra Andekaleka, 91 MW, amin' ny alalan' ny angovon-drano
 Tobim-pamokarana herinaratra Manandona,1,6 MW, amin' ny alalan' ny angovon-drano
 Tobim-pamokarana herinaratra Manandreana, 0,4 MW, amin' ny alalan' ny angovon-drano
 Tobim-pamokarana herinaratra Mandraka, 24 MW, amin' ny alalan' ny angovon-drano
 Tobim-pamokarana herinaratra Namorona, 5,6 MW, amin' ny alalan' ny angovon-drano
 Tobim-pamokarana herinaratra Sahofika, 205 MW, amin' ny alalan' ny angovon-drano 
 Tobim-pamokarana herinaratra Volobe, 6,8 MW, amin' ny alalan' ny angovon-drano

 Jereo koa 

 Lisitry ny toby famokarana aratra eto Madagasikara
 Aratra eto Madagasikara
 Angovo eto Madagasikara

 Loharano sy fanamarihana 

Sokajy:Toekarena ao Madagasikara
Sokajy:Orinasa malagasy